recursal/SuperWikiNEXT-32B huggingface dataset:
Yang Berhormat **Muhamad Radhi Mat Din** (lahir 17 Julai 1965 di Pokok Sena, Kedah) di Malaysia merupakan seorang ahli politik, bekas jurulatih bola sepak dan bekas pemain bola sepak yang berasal dari Malaysia.

Karier bolasepak
----------------

Beliau menghabiskan keseluruhan karier bola sepak dengan bermain di bahagian tengah untuk [[Kedah FA]. Radhi membuat kemunculan sulungnya pada tahun 1986, mengukuhkan tempatnya dalam pasukan pertama dalam musim 1987 dan menggantikan Lee Kin Hong sebagai ketua pasukan Kedah pada tahun 1991.Sebagai pemain yang berprofilik dan berkarisma tinggi, beliau telah menjadi kapten pasukan bola sepak Kedah yang paling lama dalam sejarah, bermula dari tahun 1991 hingga 2000.

Radhi yang pernah bekerja sebagai kerani di pejabat Perbadanan Kemajuan Negeri Kedah, adalah sebahagian tonggak utama yang memacu era kegemilangan kelab Kedah di Darul Aman semasa tahun 1980-an dan 1990-an. Sepanjang era kegemilangan tersebut, pasukan bola sepak Kedah telah layak ke perlawanan akhir Piala Malaysia sebanyak tujuh kali dari tahun 1987 hingga 1993. Beliau menjuarai Piala Malaysia pada tahun 1990 dan 1993; Merangkul gelaran Divisyen 1 pada tahun 1993; dan Piala FA pada tahun 1996. Semasa Kedah memenang dua kejuaraan pada tahun 1993, Radhi menerima penghormatan sebagai Pemain Terbaik.

Radhi bermain dengan pasukan bola sepak kebangsaan Malaysia dari tahun 1987 hingga 1993 bersama pasukan Malaysia. Beliau telah memenangi pingat emas acara bolasepak pada Sukan Asia Tenggara 1989.

Setelah bersara dari bermain secara professional, Radhi telah bertugas sebagai jurulatih untuk pasukan Kedah. Bersama dengan ketua jurulatih Mohd Azraai Khor Abdullah dan jurulatih penjaga gol dan bekas rakan sepasukan, Ahmad Sabri Ismail, mereka membantu Kedah mencipta kejayaan memenangi tiga kejuaraaan (Piala Malaysia, Piala FA dan Liga Super) pada musim 2006/07 dan 2007/08.

Politik
-------

Beliau juga aktif dalam politik, dan telah dipilih oleh Parti Islam Se-Malaysia (PAS) sebagai calon untuk kerusi Parlimen Pokok Sena pada Pilihan raya umum Malaysia 2018. Dalam pilihan raya tersebut, Radhi memperolehi 23401 undi dan dikalahkan oleh Mahfuz Omar dari Pakatan Harapan yang menyandang jawatan Ahli Parlimen tersebut, dengan majoriti 5558 undi. Pada Julai 2023, beliau menyertai PN dan menjadi calon bagi DUN Alor Mengkudu.Beliau telah memenangi kerusi DUN Alor Mengkudu pada PRN-15. Beliau juga telah dilantik sebagai Ahli Majlis Mesyuarat (EXCO)Kerajaan Negeri Kedah yang bertanggungjawab atas portfolio Kepenggunaan & Kos Sara Hidup Serta Belia & Sukan.

Rujukan
-------

1. ↑  Courtney, Barrie (2 February 2005). "International Matches 1989 - Asisa". RSSSF.
2. ↑  Petah Wazzan Iskandar (15 April 2018). "Radhi Mat Din Calon PAS Pokok Sena". Berita Harian. Dicapai pada 14 May 2018.
3. ↑  Noorazura Abdul Rahman (10 May 2018). "Mahfuz pertahan Pokok Sena". Berita Harian. Dicapai pada 14 May 2018.
Pakaian tradisional Algeria
**Kebudayaan Algeria** merangkumi sastera, muzik, agama, masakan, dan aspek kehidupan lain di Algeria.

Muzik
-----

Rencana utama: Muzik Algeria
Muzik Algeria (Arab: موسيقى الجزائرcode: ar is deprecated ) hampir sama dengan Raï di kalangan orang asing; genre muzik telah mencapai populariti yang besar di Perancis, Sepanyol dan bahagian lain di Eropah. Selama beberapa abad, muzik Algeria didominasi oleh gaya yang diwarisi dari Al-Andalus, akhirnya membentuk sentuhan unik Afrika Utara pada bentuk puisi ini. Muzik Algeria termasuk suite yang dipanggil nuubaat (*nuuba* tunggal). Derivatif kemudiannya termasuk rabaab dan hawzii.

Agama
-----

Rencana utama: Agama di Algeria



Agama di Algeria (2020)

  Islam (99.1%)  Kristian (0.4%)  Tidak bersekutu (0.4%)
Agama lain jumlahnya <0.1%

Agama di Algeria didominasi oleh orang Islam, dengan hampir sembilan puluh lapan penduduk (lebih sembilan puluh sembilan peratus daripada populasi yang menyatakan mana-mana agama) menganut Islam Sunni dari mazhab Maliki, pada 2020. Selebihnya termasuk sekolah dan cawangan Islam lain (Ahmadi, Syiah dan Ibadi), mazhab Kristian (Katolik Rom, Advent Hari Ketujuh, Gereja Protestan Algeria (persekutuan kumpulan Reformed dan Methodist), Lutheran, Anglikan dan Koptik Mesir), Bahá'í dan Yahudi. Anggaran populasi Kristian berkisar antara 71,000 (anggaran untuk 2010) hingga 200,000 (laporan 2018). Anggaran terkini yang tersedia mencadangkan penduduk Bahá'í seramai 3,300 (laporan 2010), dan komuniti Yahudi kurang daripada 200 orang.

Perfileman
----------

Rencana utama: Perfileman Algeria
Perfileman Algeria, sinema di Algeria, atau pawagam Algeria (Arab: سينما جزائريةcode: ar is deprecated ) merujuk kepada industri filem yang berpusat di Afrika Utara negara Algeria.

Rujukan
-------

1. ↑  "AB Wave V - 2018 | Algeria | Respondents' Personal Information (Demographics) | Religion |". Arab Barometer Data Analysis Tool (Laporan). Dicapai pada 21 Oktober 2020. Muslim 2,299 - Christian 9 - Jewish 2 - No religion 10 - no answer 12 Number surveyed 2,332 Number who responded 2,320
2. ↑  "Religious Composition by Country, 2010-2050". *Pew Research Center*.
3. 1 2 3  2018 Report on International Religious Freedom: Algeria. *Bureau of Democracy, Human Rights, and Labor* (Laporan). Jabatan Negara Amerika Syarikat. 2018. Dicapai pada 13 Mei 2020.
4. ↑  "The World Factbook – Africa – Algeria". CIA. Diarkibkan daripada yang asal pada 3 Januari 2021. Dicapai pada 3 Januari 2021.
5. ↑  Hackett, Conrad; Connor, Phillip; Stonawski, Marcin; Skirbekk, Vegard; Potančoková, Michaela; Abel, Guy (2 April 2015). "Religious Composition by Country, 2010 and 2050". The Future of World Religions: Population Growth Projections, 2010-2050 (PDF) (Laporan). Pew Research Center. m/s. 234. Dicapai pada 21 Oktober 2020. Algeria 2010 Christian: ≈0.2% of 35,470,000 population (≈70,940)
6. ↑  "QuickLists: Most Baha'i (sic) Nations (2010)". *Association of Religion Data Archives*. 2010. Dicapai pada 20 Oktober 2020.

Pautan luar
-----------

* flagPortal Algeria

* Tourisme information
* Algerie Information
Rencana ini mengenai the sports rule.  Untuk the Norwegian TV series, sila lihat Golden Goal (TV series).

**Gol Emas** atau **titik emas** adalah aturan yang digunakan dalam persatuan bola sepak, Bandy, lacrosse, hoki, hoki ais dan Bolakorf untuk menentukan pemenang pertandingan (biasanya pertandingan kalah mati) di mana segala keputusan yang sama pada akhir waktu normal. Ia adalah sejenis perlawanan penentuan Kalah mati. Di bawah kaedah ini, pasukan yang mencetak gol atau mata pertama dalam masa tambahan adalah pemenang. Permainan berakhir apabila gol emas berjaya terhasil. Diperkenalkan secara rasmi pada tahun 1992, walaupun dengan beberapa sejarah sebelum itu, peraturan ini tidak berlaku lagi kepada permainan bola sepak FIFA yang diberi kuasa pada tahun 2004. **Gol perak** juga sama ditambahkan bersama gol emas antara 2002 dan 2004.

Gol emas masih digunakan dalam Piala Dunia Bola Sepak Pantai, di perlawanan NCAA dan dalam permainan hoki yang dibenarkan FIH, dan juga dalam FIRS yang dikenakan sekatan permainan hoki roller.

Rujukan
-------

Pautan luar
-----------

* menjelaskan Gol emas
Dalam sukan yang dianjurkan, **penetapan perlawanan** ialah tindakan bermain atau merasmikan perlawanan dengan niat dari belakang perlawanan bagi mencapai keputusan yang telah ditetapkan. Penetapan perlawanan ini melanggar ketetapan dan semangat kesukanan, juga termasuk tindakan jenayah atau rasuah. Ada banyak sebab mengapa penetapan perlawanan mungkin berlaku, termasuk menerima rasuah daripada pembuat taruhan atau petaruh sukan dan memeras ugut. Penetapan perlawanan boleh jadi dilakukan oleh kumpulan mafia atau samseng seperti dalam skandal calciopoli (bahasa Melayu: bola sepak yang hina) yang pernah terjadi di Serie A Itali pada tahun 2016. 

Pesaing (kakitangan sukan atau individu pemain) mungkin akan sengaja menunjukkan kemampuan yang buruk agar pasukan yang Ia sertai kalah atau ingin menetapkan skor-skor tertentu, Pemain juga mungkin bermain dengan buruk bagi memasang kecacatan di suatu perlawanan.

Rujukan
-------

1. ↑  Myers Gallardo, Alfonso (2015). Corrupción en el deporte. Represión penal ¿necesaria?, en Carrillo, Ana & Myers Gallardo, Alfonso (Edts.) "Corrupción y delincuencia económica: prevención, represión y recuperación de activos", Universidad de Salamanca, Ratio Legis, pp. 195–216
**Sekolah Kebangsaan Nanga Ngemah** atau nama ringkasnya *SK Nanga Ngemah*, merupakan sebuah Sekolah kebangsaan yang terletak di D/A Pejabat Pelajaran Daerah Kanowit.

Pada 2024, Sekolah Kebangsaan Nanga Ngemah memiliki 8 pelajar lelaki dan 9 pelajar perempuan, menjadikan jumlah keseluruhan murid seramai 17 orang. Ia mempunyai seramai 8 orang guru termasuk guru Pra-sekolah.2009

Sejarah
-------

Sekolah Kebangsaan Nanga Ngemah telah ditubuhkan pada tahun 1967.  Tertubuhnya sekolah ini atas lulusan *Local Authority* memberi peluang kepada para penduduk tempatan untuk menikmati pendidikan yang sempurna. Sebelum ini, murid-murid sekitar kawasan Nanga Ngemah dihantar samada ke Sekolah Kebangsaan Nanga Beguang yang terletak di sebelah hulu Nanga Ngemah atau ke Sekolah Kebangsaan Nanga Dap yang terletak agak jauh lagi di sebelah hilir Nanga Ngemah.

Pada peringkat permulaannya, Sekolah Kebangsaan Nanga Ngemah mempunyai dua bilik kelas yang dikemudikan oleh tiga orang guru sahaja. Pada tahun 1997 pula sekolah ini telah mempunyai empat bilik darjah dan tujuh orang guru tetapi pada masa ini iaitu pada tahun 2014, sekolah ini telah mempunyai tujuh bilik kelas, satu blok asrama, satu blok dewan makan termasuk ruangan tempat memasak dan stor makanan, dua blok rumah guru, sebuah bilik pusat akses, empat buah rumah guru yang agak usang dan sebuah kelas yang telah diubahsuai menjadi bilik guru. Pada tahun 2009, sebuah blok Prasekolah telah dibina dan tetap beroperasi sehingga kini walaupun bilangan muridnya semakin mengecil. Manakala blok bangunan asrama juga telah dibaikpulih pada tahun 2010 bagi menampung keselesaan penghuninya. Pada keseluruhannya tahap fizikal sekolah ini memuaskan.

Pencapaian
----------

Alamat
------

Sekolah Kebangsaan Nanga Ngemah
D/A Pejabat Pelajaran Daerah Kanowit
96700, Kanowit
Sarawak, Malaysia
Telefon = TIADA
Fax = TIADA

Pautan luar
-----------

*
Teka-teki Kakuro yang mudah
**Kakuro** ialah sejenis permainan teka-teki logik yang sering dipandang sebagai transliterasi matematik bagi teka silang kata. Teka-teki kakuro juga dikenali dengan nama asalnya *Cross Sums* dan nama-nama lain seperti *Cross Addition*; namun, nama Jepun *Kakuro,* iaitu singkatan bagi *kasan kurosu,* (加算クロスcode: ja is deprecated , "silang tambah") kelihatan makin diterima umum dan maka itulah teka-teki ini dinamakan sedemikian dalam kebanyakan hasil penerbitan. Kakuro amat popular di Jepun, dan hanya mengekori Sudoku di kalangan teka-teki logik oleh syarikat Nikoli.

Permainan dan istilah asas
--------------------------

Teka-teki Kakuro asasnya dimainkan dalam sebuah grid petak-petak berisi dan kosong, iaitu masing-masing "hitam" dan "putih" — biasanya bersaiz 16×16, namun terdapat pelbagai dimensi berbeza. Selain barisan tertinggi dan ruangan yang paling di kiri yang semuanya hitam, grid ini, sepertilah teka silang kata, dibahagikan kepada "entri" — barisan ortogon petak-petak putih — oleh petak-petak hitam. Petak-petak hitam yang berfungsi sebagai pembayang dipotong satu jalur pepenjuru dari atas kiri hingga bawah kanan dibubuh nombor dalam satu atau kedua-dua belah jalur, agar setiap entri melintang bersamaan dengan nombor dalam separuh petak hitam di kiri terdekat dan setiap entri menegak bersamaan dengan nombor dalam separuh petak hitam di atas terdekatnya. Nombor-nombor dalam petak hitam inilah yang berperanan sebagai pembayang seperti dalam teka silang kata.

Tujuan teka-teki ini adalah untuk memasukkan satu digit dari 1 hingga 9 ke dalam satu petak putih agar jumlah angka-angka dalam setiap entri bersamaan dengan bayangan yang dikaitkan dengannya dan bahawa mana-mana satu digit tidak dipakai lebih sekali dalam mana-mana entri. Peraturan ketiadaan penggandaan inilah yang membolehkan perekaan teka-teki Kakuro dengan penyelesaian yang unik, dan ini bermakna penyelesaian teka-teki Kakuro melibatkan lebih penyelidikan kombinasi, berbanding Sudoku yang fokusnya adalah kepada pilih atur.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kakuro*** |

* Tutorial di Nikoli (Macromedia Flash diperlukan)
* Play Kakuro Play Kakuro Online
* Cross Sums Number Combination Guide Diarkibkan 2008-03-15 di Wayback Machine: Panduan yang menjelaskan pelbagai kombinasi angka yang boleh dipakai untuk bilangan ruang kosong yang tertentu.
* Complexity and Completeness of Finding Another Solution and its Application to Puzzles Diarkibkan 2006-07-16 di Wayback Machine: Rujukan matematik yang membuktikan kelengkapan NP.
* Automatic Kakuro solver Diarkibkan 2007-11-17 di Wayback Machine: Aplikasi atas talian untuk penyelesaian Kakuro automatik.
* Will's Kakuro Masterclass: Pengenalan kepada Kakuro
* The New Grid on the Block: Pengenalan kepada Kakuro oleh akhbar *The Guardian*
* Table of combinations for use in Kakuro
* Kakuro Solver Diarkibkan 2007-10-13 di Wayback Machine: A kakuro solver written in Prolog.
Dato' **Firdaus Muhammad Rom Bin Harun**(DSNS, PMC, JP), atau lebih dikenali sebagai **Firdaus Harun**, dilahirkan pada 29 April 1950-12 April 2023 merupakan ahli korporat dan politik Malaysia. Pada tahun 1981 beliau menyertai Permodalan Nasional Berhad dan jawatan terakhir beliau di PNB sebelum bertanding di Pilihanraya Umum Malaysia ke-9 pada tahun 1995 ialah Pengurus Kanan/ Naib Presiden di Amanah Saham Nasional Berhad (ASNB). Beliau merupakan ADUN Chembong (1995-2004) dan juga Ahli Parlimen Rembau yang pertama (2004-2008). Beliau juga merupakan Setiausaha Politik Menteri Besar Negeri Sembilan (2008-2010).

Biodata
-------

Dilahirkan di Kampung Rendah, Rembau, Negeri Sembilan. Firdaus merupakan anak sulung daripada 6 adik-beradik.

### Pendidikan

Firdaus memulakan alam persekolahannya di Sekolah Kebangsaan Undang Rembau, pada peringkat rendah dan Sekolah Menengah Kebangsaan Undang Rembau, pada peringkat menengah. Kemudian, beliau melanjutkan di Stamford College Kuala Lumpur, Mara Institute of Technology, Malaysian Institute of Management, dan akhirnya di University of Strathclyde, United Kingdom.

Rujukan
-------


<references/



1. ↑
2. ↑
3. ↑
Jongkong aluminium setelah dikeluarkan dari acuan
Menuangkan emas cair ke dalam acuan di Lombong Emas La Luz di Siuna, Nicaragua, sekitar 1959.
**Jongkong** ialah sebarang bahan yang agak tulen, biasanya logam, yang dituang ke dalam bentuk yang sesuai untuk pemprosesan lanjutan. Dalam pembuatan keluli, ia adalah langkah pertama antara produk tuangan separuh siap. Jongkong biasanya memerlukan tatacara perbentukan kedua, seperti kerja sejuk/panas, pemotongan atau pengilangan untuk menghasilkan produk akhir yang berguna. Bahan bukan logam dan semikonduktor yang disediakan dalam bentuk pukal juga boleh dirujuk sebagai jongkong, terutamanya apabila dituang dengan kaedah berasaskan acuan. Jongkong logam berharga boleh digunakan sebagai mata wang (dengan atau tanpa diproses ke dalam bentuk lain), atau sebagai rizab mata wang, seperti dengan jongkong emas.

Rujukan
-------

1. ↑  Wu, B.; Scott, S.; Stoddard, N.; Clark, R.; Sholapurwalla, A. "Simulation of Silicon Casting Process for Photovoltaic (PV) Application" (PDF).[*pautan mati kekal*]
**Alvin and the Chipmunks** (**Alvin dan Tupai Tanah**) ialah filem muzikal komedi CGI yang ditayangkan pada tahun 2007. Filem ini berdasarkan kehidupan nyata Ross Bagardsrian Sr. yang telah meninggal dunia. Filem ini dibintangi Jason Lee, David Cross, Cameron Richardson, Jane Lynch dan suara Justin Long, Matthew Gray Gubler dan Jesse McCartney.

Pelakon utama
-------------

* Jason Lee sebagai Dave Seville
* David Cross sebagai Ian Hawke
* Cameron Richardson sebagai Claire Wilson
* Jane Lynch sebagai Gail
* Justin Long sebagai Alvin Chipmunks Seville
* Matthew Gray Gubbler sebagai Simon Chipmunks Seville
* Jesse McCartney sebagai Theodore Chipmunks Seville

Sinopsis
--------

Templat:Spoiler
Alvin, Simon, dan Theodore adalah 3 ekor tupai tanah yang bisa menyanyi, berbicara dan pintar. Mereka tinggal di sebuah pohon di Danau Siera sampai pohon itu ditebang dan dibawa ke kota besar Los Angeles, California. Dave Seville (Jason Lee) penulis lagu yang terkenal di seluruh Los Angeles bertemu dengan tupai-tupai ini dan membuat kekacauan di rumah Dave. Akhirnya setelah mereka membuat perjanjian dengan Dave akhirnya Dave mencuba mengorbitkan mereka karena keahlian mereka dalam bernyanyi, akan tetapi karena tupai-tupai ini demam panggung akhirnya mereka kehilangan kemampuan menyanyinya dan membuat Dave tampak konyol di depan bos-nya dan akhirnya Dave dipecat oleh bosnya, Ian Hawke (David Cross). Selain itu Dave juga kehilangan Claire (Cameron Richardson), mantan pacarnya, karena ketika ia menemui Dave di rumahnya untuk makan malam, Dave mencertitakan tentang tupai-tupainya yang bisa berbicara dan bernyanyi, sehingga Claire merasa Dave mengolok-oloknya. Akhirnya Alvin, Simon dan Theodore berusaha memperbaiki itu semua dengan mendatangi rumah Ian, sehingga Ian kembali percaya kepada Dave. Akibat kemampuan bernyanyi mereka Alvin and The Chipmunks terkenal di seluruh Amerika Serikat lewat lagu *Christmas Don't Be Late*. Namun, kesuksesan itu membuat Ian menyingkirkan Dave yang dinilainya tak mampu bekerja lagi yang sebenarnya itu hanya taktiknya saja karena Ian ingin para tupai tanah itu lebih hebat lagi dengan demikian wang akan deras masuk ke kantongnya. Tentu saja Dave tak mau terima begitu saja. Dave berusaha menyelamatkan Alvin, Simon, dan Theodore dari niat jahat Ian sebab Dave tak ingin ketiganya yang disayangi dan sudah dianggap sebagai keluarganya djadikan mesin pencetak wang oleh Ian.

Pautan luar
-----------
**Rush Hour 3** adalah siri ketiga dalam siri filem aksi/seni mempertahankan diri *Rush Hour*, dibintangi pelakon utama iaitu Jackie Chan dan Chris Tucker. Pembikinan filem tersebut mula diumumkan pada 7 Mei 2006 dan kerja pembikinan dimulakan pada 4 Julai 2006. Filem tersebut mengambil tempat di bandar raya Los Angeles, Bandar raya New York dan Paris. Di Malaysia, tayangan Rush Hour 3 bermula pada 9 Ogos 2007.

Seorang pengarah filem yang pernah memenangi anugerah Academy Award, Roman Polanski, turut membintangi filem tersebut sebagai seorang pegawai polis Perancis yang sering terlibat dalam kes Lee (lakonan Chan) dan Carter (lakonan Tucker). Tzi Ma turut berlakon sebagai Konsul Han, bos serta sahabat Lee semasa filem pertama Rush Hour.

Barisan pelakon
---------------

* Detektif James Carter: Chris Tucker
* Cif Inspektor Lee: Jackie Chan
* Konsul Han: Tzi Ma
* Genevieve: Noémie Lenoir
* Kenji: Hiroyuki Sanada
* Detective Revi: Roman Polanski
* Reynard: Max von Sydow
* Jasmine: Youki Kudoh
* Soo yung: Jingchu Zhang
* George: Yvan Attal

Jalan cerita
------------

Templat:Spoiler
Lee ditugaskan sebagai pelindung peribadi bagi Duta China untuk menghadiri perbincangan Mahkamah Jenayah Dunia. Semasa duta tersebut baru sahaja berucap, tiba-tiba dia diserang oleh seorang penembak curi, menyebabkan semua orang menjadi panik. Lee mengejar penembak curi tersebut dan mendapati penembak tersebut adalah Kenji, "abang" kepada Lee (bukan abang kandung), menyebabkan Lee berasa tidak sanggup untuk menembaknya. Carter yang telah diturunkan pangkat kepada seorang polis trafik turut masuk campur dalam kes tersebut, menyebabkan mereka terlepas akan Kenji. Sementara itu, Duta China tersebut sedang dirawat di hospital dan anaknya, Soo Yung meminta mereja berjanji untuk menangkap dalang di sebalik peristiwa tersebut. Adegan kejar-mengejar telah membawa mereka ke kota Paris, di mana mereka bertembung dengan musuh utama serta dalang sebenar di belakang peristiwa tersebut iaitu Reynard.

Klasifikasi
-----------

Di Malaysia, filem tersebut diklasifikasikan sebagai **U** (sesuai untuk semua peringkat umur).

Lihat juga
----------

* Rush Hour
* Rush Hour 2

Pautan luar
-----------

* Laman web rasmi
* Trailer rasmi
* Rush Hour 3 - di laman Internet Movie Database
* Rush Hour 3 - di laman Rotten Tomatoes
* Rush Hour 3 - di laman Box Office Mojo
* Laman Rush Hour 3 di MySpace
**Sekolah Kebangsaan Seri Lanang** atau nama ringkasnya *SK Seri Lanang*, merupakan sebuah Sekolah Kebangsaan yang terletak di Kg. Kelanang.

Pada 2009, Sekolah Kebangsaan Seri Lanang memiliki 209 pelajar lelaki dan 219 pelajar perempuan, menjadikan jumlah keseluruhan murid seramai 428 orang. Ia mempunyai seramai 32 orang guru.2009

Sejarah
-------

Sekolah Kebangsaan Seri Lanang telah dibuka pada tahun 1890 sebagai Sekolah Melayu Kampung Kelanang oleh Tuan Haji Abd Hamid, Ketua Kampung Kelanang
yang pada masa itu mempunyai 50 orang murid dan 6 orang guru.

Kerajaan telah membina bangunan baru ¾ batu dari Pekan Kelanang dan menamakan sekolah tersebut dengan Sekolah Kebangsaan Kelanang

Dalam RMK ke 2, sekolah ini telah menerima perutukan dari kerajaan untuk membina bangunan yang baru lebih kurang 1.5 km dari tempat yang asal.

Pencapaian
----------

Sekitar tahun 1980 Sek Keb Kelanang terkenal dengan sukan hoki. Pernah menjadi juara peringkat daerah Kuala Langat pada tahun 1982. Mewakili Kuala Langat ke peringkat daerah tetapi tewas di peringkat separuh akhir kepada daerah Hulu Langat dengan jaringkan 1-2. Seorang pelajar dari Sek Keb Kelanang pada waktu itu telah terpilih untuk mewakili Negeri Selangor iaitu Razali bin Mohammad untuk bermain 

di Negeri Kelantan.

Alamat
------

Sekolah Kebangsaan Seri Lanang
Kg. Kelanang
Selangor, Malaysia
Telefon = 331201340
Fax = 331201340

Lihat juga
----------

* Sekolah Kebangsaan Sri Lanang

Pautan luar
-----------

* Facebook Sekolah Kebangsaan Seri Lanang
* Wordpress Sekolah Kebangsaan Seri Lanang
**Jangan Pandang-Pandang** merupakan sebuah filem genre pengembaraan dan komedi yang ditayangkan pada 29 Mac 2012 di Malaysia.

Plot
----

Empat pelajar kolej jurusan Sains Sosial dan Manusia – Ajis, Ben, Yaya dan Diana ditugaskan untuk membuat satu tugasan mengumpul maklumat dan data tentang artifak-artifak di Gua Bewah. Yaya baru mendapat tahu Ajis main kayu tiga dan bertekat mahu putus hubungan namun demi menyiapkan tugasan, Yaya setuju untuk berdamai buat seketika. Tugasan berkumpulan memaksa mereka mencari ahli kumpulan ke 5, seorang pelajar jurusan sama tetapi dari luar kampus bernama Marsha, seorang gadis gothik yang penuh misteri. Marsha kata beliau boleh membawa mereka untuk membuat kajian dan penemuan-penemuan artifak di kawasan gua yang tidak pernah dimasuki manusia moden. Tiba di jeti Tasik kenyir, mereka bermalam di dalam sebuah rumah bot kepunyaan seorang lelaki misteri bernama Abang Bob.

Bermulalah pengalaman pelik dan ganjil serta menakutkan sepanjang mereka mencari artifak di gua tersebut. Kesilapan mereka ialah memasuki kawasan gua yang dilarang kerana ia merupakan kawasan keras. Sekembali ke bot dari gua, mereka dirasuk hantu gua dan diselamatkan oleh Abang Bob. Keesokan harinya, Abang Bob menghilangkan diri manakala bot pula tiada minyak menyebabkan mereka mengambil keputusan mencari kawasan kampung untuk mendapatkan minyak. Namun tindakan mereka itu memakan diri apabila mereka sesat jalan dan tidak temui mana-mana kawasan kampung mahupun jalan kembali ke bot.

Mereka terpaksa bermalam di dalam hutan dan diganggu oleh makhluk halus. Akhirnya mereka menemui sebuah rakit usang lalu mengambil keputusan mencuba nasib menaiki rakit tersebut daripada terusan menjadi mangsa gangguan mistik di dalam hutan. Mereka diselamatkan oleh bot peronda yang dipanggil oleh Abang Bob. Abang Bob sebenarnya menghilangkan diri untuk mendapatkan minyak tetapi telah disalahertikan oleh mereka berlima. Pengalaman di dalam hutan dan sepanjang kembara, mengembalikan ikatan cinta antara Ajis dan Yaya manakala membenihkan rasa cinta antara Ben dan Marsha. Tetapi ternyata abang bob dan Marsha sebenarnya orang jahat yang mahukan harta karun di dalam gua itu. Dan akhir sekali Ben bercinta dengan Diyana.

Pelakon
-------

### Pelakon utama

* Zizan Razak sebagai Ajis
* Nas-T sebagai Ben
* Sara Ali sebagai Yaya
* Miera Leyana sebagai Marsha
* Hanna Aqeela sebagai Diana

### Pelakon pembantu

* Saberi Abdul Malek sebagai Abang Bob
* Erin Malek sebagai Gadis Kampus

### Penampilan khas

* Jaafar Onn sebagai Pensyarah
* Taiyuddin Bakar sebagai Toqq

Lihat juga
----------

* Filem Malaysia tahun 2012

Rujukan
-------

 1. ↑  Perbadanan Kemajuan Filem Nasional Malaysia  
TAYANGAN FILEM CEREKA TAHUN 2012

Pautan luar
-----------

* *Jangan Pandang-Pandang*  di Pangkalan Data Filem Internet (IMDb)
* Filem 2012 di FINAS
**Sekolah Menengah Kebangsaan Warisan Puteri** atau nama ringkasnya *SMK Warisan Puteri*, merupakan sebuah Sekolah menengah kebangsaan yang terletak di Bandar Warisan Puteri, Seremban Negeri Sembilan, Malaysia.

Sejarah
-------

Sekolah Menengah Kebangsaan Warisan Puteri merupakan sebuah sekolah baru yang dirancang oleh kerajaan dalam Rancangan Malaysia Ke-9. Pada asalnya Sekolah Menengah Kebangsaan Warisan Puteri tiada dalam senarai sekolah baru dibuka untuk sesi 2007. Sekolah yang dirancang sebelum ini adalah SMK Rasah Kemayan yang akan menumpang di SMK Bukit Kepayang.

Namun oleh sebab pemaju Rasah Kemayan tidak dapat membekal tapak untuk pembinaan sekolah, maka SMK Rasah Kemayan terpaksa dipindahkan ke Bandar Warisan Puteri yang sudah sedia mempunyai tapak. SMK Warisan Puteri mula beroperasi di SMK Dato’ Haji Mohd Redza pada 3 Januari 2007 sehingga 10 November 2010. Pada masa itu, persekolahan bermula pada sesi petang bermula dari jam 1.25 petang sehingga 6.35 petang.

Pada hari pendaftaran pelajar seramai 104 pelajar telah mendaftar. Muhammad Shafiq bin Azman adalah pelajar pertama yang didaftarkan di sekolah ini. Pada hari tersebut YB Dato’ Mohd Yusof bin Harmain Shah, ADUN Sikamat ketika itu telah melakukan lawatan kerja. Encik Cheah Lef Ngan telah dilantik sebagai Pengetua pertama pada 15 Januari 2007.

Alamat
------

Sekolah Menengah Kebangsaan Warisan Puteri
Bandar Warisan Puteri,
70400, Seremban
Negeri Sembilan, Malaysia
Telefon = 6067616451
Fax = 6067616476

Pautan luar
-----------

* Laman Rasmi SMK Warisan Puteri
**Emmanuel Faber** (Grenoble, 22 Januari 1964) ialah seorang pengurus Perancis.

Beliau adalah presiden terpilih *International Sustainability Standards Board*.

Kerjaya
-------

Faber menghabiskan sebahagian daripada zaman kanak-kanaknya di Saint-Bonnet-en-Champsaur. Selepas menamatkan pengajian dari sekolah tinggi Gap pada tahun 1980, beliau lulus dari HEC Paris. Beliau mendapat pekerjaan pertamanya pada tahun 1986 di perundingan pengurusan Bain & Company, kemudian berpindah ke Barings Bank dan dari sana ke Legris Industries. Di Legris Industries beliau dilantik sebagai CEO pada tahun 1996.

Setahun kemudian dia mula bekerja di syarikat makanan Danone. Bersama dengan pemenang Hadiah Keamanan Nobel Muhammad Yunus, beliau mengasaskan, antara lain, perusahaan sosial Grameen Danone Foods di Bangladesh. Bersama Martin Hirsch, beliau aktif dalam projek Emmaus yang diuruskan oleh mendiang bapa Capuchin Abbé Pierre. Pada Oktober 2014 beliau menjadi Ketua Pegawai Eksekutif Danone, menggantikan Franck Riboud, tetapi kehilangan jawatan ini selepas perbincangan berminggu-minggu di mesyuarat lembaga penyeliaan pada 14 Mac 2021, selepas terpaksa meletak jawatan sebagai pengerusi lembaga pada 1 Mac 2021 Penggantinya ialah Gilles Schnepp.

Beliau merupakan bapa kepada tiga orang anak.

Rujukan
-------

1. ↑  Former Danone CEO to chair global climate disclosures body
2. ↑  Emmanuel Faber
3. ↑  Danone eiskalt
4. ↑  Emmanuel Faber, le joker de Danone

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Emmanuel Faber*** |

* Kategori berkenaan Emmanuel Faber di Wikimedia Commons

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Amerika Syarikat

 |
| Lain-lain | 
* SUDOC (Perancis)
	+ 1

 |
***Pinko*** ialah istilah merendahkan untuk seseorang di sebelah kiri spektrum politik dalam bahasa Inggeris. Istilah ini berasal dari tanggapan bahawa *pink*, atau "merah jambu", ialah warna yang lebih terang daripada *merah,* warna yang dikaitkan dengan komunisme. Oleh itu, "pink" boleh menggambarkan "bentuk komunisme yang lebih ringan", kononnya dipromosikan oleh penyokong dan penganut sosialisme yang bukan diri mereka sebenarnya atau "pembawa kad" komunis. Istilah pinko mempunyai pengertian yang merendahkan, manakala "pink" dalam definisi ini boleh digunakan dalam erti kata deskriptif semata-mata, seperti dalam istilah pink tide.

Salah satu penggunaan direkodkan pertama bagi *pinko* adalah dalam majalah *Masa* pada tahun 1925 sebagai varian pada kata nama dan kata sifat *pink*, yang telah digunakan bersama dengan *parlor pink* sejak awal abad ke-20 untuk merujuk kepada orang-orang yang bersimpati kiri, biasanya dengan implikasi keberkesanan. Pada tahun 1920-an, sebagai contoh, editorial *Wall Street Journal* menggambarkan penyokong ahli politik Progressive  Robert La Follette sebagai "orang berwawasan, ne'er do wells, ruang tamu merah jambu, merah, hyphenates [orang Amerika dengan kesetiaan berpecah], petani tangan lembut dan lelaki bekerja yang tidak pernah melihat penyodok."

*Pinko* digunakan secara meluas semasa Perang Dingin untuk melabel individu yang dituduh menyokong Kesatuan Soviet dan Komunis China, termasuk ramai penyokong bekas naib presiden Henry Wallace 1948 kempen presiden A.S. daripada Parti Progresif. Ramai ahli politik, seperti Richard Nixon, mengeksploitasi ketakutan terhadap komunisme dengan merujuk kepada lawan mereka sebagai "pinkos". Perkataan ini kebanyakannya digunakan di Amerika Syarikat, di mana penentangan terhadap Komunisme semakin kuat di kalangan penduduk, terutamanya semasa era McCarthy. Ia juga biasa digunakan di Afrika Selatan semasa era apartheid. Dalam dua kempen presidennya, Alabama gabenor George Wallace sering mencerca apa yang beliau panggil "akhbar pinko sayap kiri" dan "pseudo-pinko-intelektual."

Beberapa penggunaan istilah *pink* yang paling terkenal berlaku semasa kempen Senat 1950 oleh presiden masa depan Richard Nixon menentang Helen Gahagan Douglas: "Dia merah jambu (pink) hingga seluar dalam! "– bermain pada fakta bahawa, pada masa itu, merah jambu adalah warna biasa pakaian dalam wanita. Nixon kerap merujuknya sebagai "The Pink Lady", dan kempennya mengedarkan risalah politik yang dicetak pada helaian kertas merah jambu.

Lihat juga
----------

* Anti-komunisme
* Rakan pengembara
* *Bendera Rakyat ialah Merah Jambu Pucat*
* Merah Jambu Kecil
* Warna politik
* Ketakutan Merah

Rujukan
-------

1. ↑  "Mirror of Washington", *The Wall Street Journal*, 26 September 1924.
2. ↑  "Kempen Wallace Menyasarkan McCarthy Elements", *Washington Post*, 23 Mac 1964.
3. ↑  "The Wallace Challenge -- and Opportunity", *The Wall Street Journal*, 13 Mac 1972.
Sinopsis
--------

Mengisahkan 3 orang jejaka di sebuah Kampung yang sangat terkenal di kalangan masyarakat setempat iaitu Ako,Aki & Awang.Mereka adalah sahabat baik yang sering menjadi bualan penduduk kampung kerana gelagat & keletah Mereka yang melucukan.Mereka bekerja dengan Pak Man yang berasal dari Jawa.Suatu hari Anak bongsu Pak Man pulang dari luar negara.

Pak Man bersama isteri,Mak Jah & Anak sulung Mereka Ani sangat gembira dengan berita itu & meraikan kepulangan Anak Mereka secara besar-besaran.Ako,Aki & Awang yang sebenarnya amat meminati Anak bongsu Pak Man itu telah ditugaskan untuk menjemput anaknya di lapangan terbang.Di situlah terjadinya aksi-aksi melucukan.Misha berhasrat untuk menjadi seorang doktor & meneruskan cita-citanya ke Kuala Lumpur.Setibanya di Kuala Lumpur terjadinya satu tragedi dimana Misha diragut & menyebabkan Dia cedera,hilang arah & pengsan.

Misha telah diselamatkan oleh Shafiq,seorang doktor yang telah lama kematian isteri tetapi sangat setia dengan arwah isterinya.Walaubagaimanapun telah Jatuh hati pada Misha kerana Misha mempunyai wajah mirip arwah isterinya,Sheila.Misha tinggal bersama Edah,adik kandung Shafiq sepanjang rawatannya & dari situ Shafiq mula merasakan sesuatu.Pak Man pula meminta Ako,Aki & Awang Untuk menjemput Misha di bandar.

Pelbagai ragam serta lawak jenaka mereka yang mencuit hati sepanjang & setibanya mereka di Kuala Lumpur.Selepas Misha pulangke kampung,Shafiq bertekad meluahkan perasaan cinta yang terbuku dihatinya.Akhirnya Shafiq berjaya bertemu Misha & berterus terang meluahkan cintanya tetapi ditolak oleh Misha sebab Misha merasakan Shafiq mencintainya hanya kerana wajahnya mirip Sheila,arwah isteri Shafiq.Bagaimanakah kesudahan kisah cinta mereka?Adakah Misha akan menerima cinta Shafiq semudah itu?

Pelakon
-------

* Fizo Omar sebagai Dr. Shafiq
* Dayana Roza sebagai Misha
* Along Cham
* Angah Raja Lawak
* Tauke Jambu
* Herman Tino
* Acong Sweetchild
* Isma AF7
* Zila Seeron
* Amran Tompel
* A. R. Badul

Rujukan
-------

Pautan luar
-----------
Kumpulan **Inspirasi**  merupakan sebuah kumpulan pemuzik dan penyanyi Singapura yang aktif di Malaysia. Kumpulan ini menyampaikan lagu-lagu Melayu. 

INSPIRASI
Ditubuhkan pada tahun 1989.
Asal - Singapura.
Lagu hits - Terkuburlah Sebuah Impian

Anggota - Djanggo (vokalis), Rafi (Drummer), Fin dan Rim (gitar utama) dan Bai (bassis). 

Info 1 - Band ini telah buat rakaman lagu selepas kematian penyanyi utamanya Allahyarham Syed Kassim Syed Ali, 24 akibat kemalangan jalan raya pada tahun 1991.

Info 2 - Masa itu band nie adalah full time musician. Band ini pernah menangi naib Johan Clash of the Bands 1990 daripada 124 group yang bertanding. Kaset Inspirasi diedarkan oleh Noize Records, KL dan diterbitkan oleh Hassan (Babylon). Rakaman dibuat di Sound Studio, Taman Supreme, Cheras, KL pada Dis 1991. Tiga buah lagu popular ialah Fantasi Dalam Mimpi (Ciptaan Johari Teh), Terkuburnya Sebuah Impian (Ciptaan Inspirasi), dan Bidadari Di Hujung Pelangi

  

**Kumpulan Inspirasi** adalah sebuah kumpulan penyanyi rock yang berasal daripada Singapura dan mencipta nama di Malaysia semenjak tahun 1989.

Kumpulan Inspirasi mulai dikenali ramai setelah menyertai *Clash of the Bands 1990* dan berjaya menggondol naib Johan daripada 124 kumpulan rock yang lain. Pernah juga menyertai *Juara Rock Galactica*. 

Kumpulan Inspirasi buat rakaman lagu pertama selepas kematian penyanyi utamanya allahyarham Syed Kassim Syed Ali, 24 akibat kemalangan jalan raya pada tahun 1991.

Kaset Inspirasi diedarkan oleh Noize Records, KL dan diterbitkan oleh Hassan (Babylon). Rakaman dibuat di Sound Studio, Taman Supreme, Cheras, Kuala Lumpur pada Disember 1991.

Perkembangan
------------

Fin pemain gitar utama masih aktif dalam bidang muzik serta menerbitkan
album dan mempunyai sebuah studio rakaman **"Level 6 studio Production"** 
di Singapura.

Bai pemain bass masih lagi bermain dikelab malam.

Rafi, pemain dram inspirasi sekarang menganggotai kumpulan rock "MALEX".

D'janggo masih lagi aktif menyanyi.

Rin telah bersara dalam arena muzik.

Ahli-ahli
---------

1. Djanggo penyanyi
2. Rafi pemain dram.
3. Fin pemain gitar utama
4. Rin pemain gitar utama
5. Bai pemain gitar bess

Diskografi
----------

Album
-----

1. **Inspirasi**

Lagu-lagu
---------

1. Hari Pembalasan (Ciptaan Inspirasi)
2. Fantasi Dalam Mimpi (Ciptaan Johari Teh)
3. Terkuburnya Sebuah Impian (Ciptaan Inspirasi)
4. Bidadari Di Hujung Pelangi (Ciptaan Inspirasi)
5. Demi Rock & Roll (Ciptaan Inspirasi & Lyric Hamdan)
6. Pahlawan Mega (Ciptaan Inspirasi)
7. Ego (Ciptaan Inspirasi)
8. Bunga Misteri (Ciptaan Bahrom Paiman)
9. Setia (Ciptaan Bahrom Paiman)
10. Jangan Marah (Ciptaan Hassan Babylon & Lyric Arab)

#### Inspirasi '92 - (1992)

* Hari Pembalasan
* Jangan Marah
* Setia
* Demi Rock 'N' Roll
* Indreloka Bunga Misteri
* Pahlawan Mega
* Fantasi Dalam Mimpi
* Bidadari Di Hujung Pelangi
* Ego
* Terkuburnya Sebuah Impian

Pautan luar
-----------
**Sungai Muda** ialah sungai terpanjang di negeri Kedah yang terletak di utara Malaysia. Sungai ini berukuran 178 km dan melalui daerah-daerah Baling, Sik, dan Kulim selain Kuala Muda sebelum menemui Selat Melaka. Sungai ini, yang dijadikan sempadan di antara negeri Kedah dan Pulau Pinang merupakan sumber utama air di negeri Pulau Pinang selain menjadi punca pengairan bagi penanaman padi di kawasan ini.

Sejarah
-------

Sungai Muda dipercayai turut terletak di dalam kawasan lingkungan kerajaan lama Hindu-Buddha yang bertapak di Lembah Bujang sekitar abad ke-3 Masihi. Sejarawan percaya muara sungai ini yang lebar dan dalam pada suatu ketika dahulu membolehkan kapal-kapal pedagang singgah dan berlabuh di pelabuhannya sebelum meneruskan perjalanan mereka samada ke subbenua India di sebelah barat atau negeri China di sebelah timur.

Menurut catatan sejarah, sungai ini turut menyaksikan satu pertempuran berdarah di antara Daeng Perani dan Raja Kechil. Daeng Perani, seorang bangsawan Bugis telah bersetuju membantu seorang putera raja dari negeri Kedah merebut takhta daripada adindanya. Daeng Perani menulis kepada Raja Kechil bagi membahagi-bahagikan tugas dan kawasan pengaruh bagi mengelakkan sengketa di antara mereka lebih-lebih lagi setelah Raja Kechil dikalahkannya sebelum ini sekitar tahun 1722 ketika konflik perebutan takhta Johor. Di dalam pertempuran itu, Daeng Perani baru sahaja mahu melabuhkan kapalnya sebelum dibedil meriam milik Raja Kechil.

Air mentah
----------

Sungai Muda merupakan sumber utama air mentah bagi negeri Kedah, Pulau Pinang dan juga kawasan selatan negeri Perlis. Ia membekalkan sekitar 80% daripada keseluruhan bekalan air di Pulau Pinang. Air sungai ini mengalir ke Sungai Dua sebelum dipam ke seluruh negeri Pulau Pinang.

Di Kedah sungai ini amat penting terutamanya setelah sebuah empangan dibina di punca sungai ini sekitar Hulu Muda di bawah Rancangan Pengairan Muda yang dilancarkan semasa Rancangan Malaysia Kedua. Rancangan pengairan ini bertanggungjawab membekalkan air secukupnya kepada petani-petani di sekitar kawasan ini yang dikenali sebagai *jelapang padi* negara. Kawasan penanaman padi sekitar Sungai Muda membekalkan kira-kira sejuta tan metrik beras pada setiap tahun atau 40% daripada keperluan beras Malaysia. Rancangan pengairan ini membolehkan penanaman padi dwimusim diamalkan dengan membekalkan air secukupnya ketika musim kemarau. Sungai Muda juga bertemu dengan Sungai Beris di lembah Sungai Beris yang sempit.

Senarai Mangsa Lemas
--------------------

*

Rujukan
-------

1. ↑  Johari Ibrahim (13 Januari 2008). "Daeng Perani maut dibedil meriam" (Cetakan semula). Berita Harian. Dicapai pada 2008-09-01.
2. 1 2  Elizabeth John & Adib Povera (5 Julai 2008). "Under siege again" (dalam bahasa B. Inggeris). New Straits Times. Dicapai pada 2008-09-01.CS1 maint: unrecognized language (link)
3. ↑  Empangan Beris.[*pautan mati kekal*]

Nota
----
**Amr bin Ash bin Wa'il bin Hisyam** dilahirkan pada 583 M. Berasal dari suku kaum Bani Sahm, ibunya bernama Laila binti Harmalah. Amr juga mempunyai anak yang juga sahabat Nabi yang bernama Abdullah bin Amr bin al-As.

Kehidupannya
------------

Masjid Amr ibn al-As di Kaherah moden
Sebelum memasuki Islam, Amr merupakan seorang peniaga yang selalu mengikuti rombongan perniagaannya di sekitar Syam dan Damsyik.

Beliau masuk Islam bersama-sama Khalid Al-Walid setelah melihat kejayaan tentera Islam memenangi hati seluruh penduduk semenanjung Arab.

Pada zaman pemerintahan Khulafa al-Rasyidin ketiga iaitu Uthman bin Affan, beliau dipecat dari jawatannya sebagai gabenor di Mesir.

Ketika zaman pemerintahan Ali bin Abi Thalib, beliau menyebelahi Gabenor Syam iaitu Muawiyah bin Abu Sufyan untuk bangkit menentang pemerintahan Khulafa' ar-Rasyidin keempat itu yang membawa kepada Perang Siffin.

Selepas Muawiyah berjaya menubuhkan Daulah Bani Ummaiyyah, beliau dilantik semula sebagai gabenor di Mesir.

Jasa dan perjuangannya
----------------------

Beliau merupakan salah seorang daripada tulang belakang tentera Islam dalam siri Peperangan Islam-Rom Byzantine. Kelebihannya sebagai seorang ahli politik Arab banyak menyumbang kepada kemenangan tentera Islam ketika melakukan tipu helah, terutamanya ketika berdialog dengan para panglima tentera Rom dan merisik kekuatan dan kelemahan tentera Rom.

Kemuncak kejayaannya apabila Amru dapat menyebarkan Islam di bumi Mesir dan seterusnya beliau dilantik oleh Umar Al-Khattab untuk menjadi gabenor di sana.

Lihat juga
----------

* Tentera Khulafah Al-Rasyidin
**Jamal Jamaluddin** (lahir 7 Julai 1963) merupakan seorang penyampai radio Malaysia, terkenal sebagai penyampai radio Era, Sinar dan Kool 101.

Kehidupan dan kerjaya
---------------------

Jamal dilahirkan pada 7 Julai 1963 di Kuala Lumpur, Persekutuan Tanah Melayu (kini Malaysia). Beliau mula didedahkan dengan radio ketika berusia 16 tahun, semasa menduduki tingkatan empat. Selepas menduduki peperiksaan Sijil Pelajaran Malaysia (SPM), Jamal menyambung pelajarannya di Kolej Knox, Illinois, Amerika Syarikat dalam jurusan sains komputer. Demi minat yang mendalam, beliau menyertai stesen radio milik kampus universiti sebagai penyampai.

Selepas menamatkan pengajian pada 1986, Jamal pulang ke Malaysia bagi memulakan kerjayanya sebagai penyampai radio. Berkat kesabaran, pada 1998, beliau menyertai AMP Radio Networks (kini Astro Radio), seterusnya diberi tawaran menyertai stesen radio Light & Easy (kini Lite) sebagai penyampai, kemudian beliau ditukarkan ke Era yang baru sahaja memulakan siaran pada 1 Ogos 1998. Beliau merupakan antara barisan penyampai terawal Era termasuk Halim Othman, Faizal Ismail, Khairil Rashid, Linda Onn, David Low, Seelan Paul, Nadira Azizan, Kudsia Kahar, Subarma Mokhtaruddin dan Najman Mohamed.

Pada awal 2004, Jamal (bersama-sama dengan Subarma Mokhtaruddin, David Low dan Najman Mohamed) berpindah ke Sinar FM yang mula beroperasi pada 1 Mac 2004. Sejak itu, beliau berkhidmat untuk Sinar. Bersama Sinar, beliau mengendalikan rancangan *Arena Rock*, *Cetusan Hati dan Dedikasi*. Jamal telah berhenti berkhidmat untuk Sinar pada April 2019.

Setelah 4 tahun bersama Sinar dalam segmen Sinar Malam khdimatnya, beliau berpindah ke Kool 101 dalam segmen Cerita Malam Kita pada setiap hari Isnin hingga Jumaat, jam 8 hingga 11 malam.

Radiografi
----------

### Radio

| Tahun | Tajuk | Stesen |
| --- | --- | --- |
| 1 Mac 2004 - April 2019 | *Arena Rock*, *Cetusan Hati* & *Dedikasi* | Sinar |
| 19 Februari 2024 - kini | *Cerita Malam Kita* | Kool 101 |
|

Kehidupan peribadi
------------------

Beliau berkahwin dengan Noor Faridah Mohd. Noor dan dikurniakan dua anak, iaitu Mikhael Jordan dan Noor Jordania Erina.

Jamal merupakan seorang yang aktif bersukan. Beliau ialah peminat fanatik pemain bola keranjang terkenal, Michael Jordan.

Rujukan
-------

1. ↑  Jamal Jamaluddin Diarkibkan 2018-08-28 di Wayback Machine Sinar. Dicapai pada 28 Ogos 2018.
2. 1 2 3 4 5 6  Nina Farzuin Md. Shahrom (19 Julai 2012). Jamal Jamaluddin serasi dengan Sinar FM *Sinar Harian*. Diperoleh pada 8 Ogos 2012.
3. ↑  Affan Rostam (19 Februari 2024). "Jamal Jamaluddin wajah baharu Kool 101". *bHarian*. Dicapai pada 19 Februari 2024.
4. ↑  Amirah Amaly Syafaat (11 Ogos 2013). Misi DJ Jamal, Lin Diarkibkan 2018-08-08 di Wayback Machine *Utusan Malaysia*. Diperoleh pada 8 Ogos 2014.

Pautan luar
-----------

* Jamal Jamaluddin di Facebook
* Jamal Jamaluddin di Twitter
* Jamal Jamaluddin di Instagram
**Balakrishna Narayan Rao** atau lebih dikenali sebagai B.N. Rao.
**Balakrishna Narayan Rao** atau lebih dikenali sebagai **B.N. Rao** (27 Mac 1908 - 18 Januari 1996) merupakan salah seorang pengarah filem Melayu yang giat sekitar 1950-an hingga 1970-an.

Beliau dilahirkan pada 27 Mac 1908 di Tellicherry, Kerala, India sebagai *Balakrishna Narayana Nair*. Namanya silap daftar sebagai **B.N. Rao** semasa kemasukan bersekolah di Bombay. Rao berusaha mengembangkan kerjayanya melalui sebagai pelakon dan juru teknik sehingga menjadi pengarah dalam industri filem yang berkembang di India.

Dengan kejayaannya dalam filem awal India, Shaw Brothers **(Runme and Run Run)** yang bertempat di Singapura mengambilnya bekerja di bawah syarikat Malay Film Productions. Dalam tempoh kurang dari tiga tahun, dia telah mengarahkan sembilan filem termasuk filem Hujan Panas, yang menjadi aras tanda bagi filem Melayu buat masa yang lama.

Dia akhirnya meninggalkan Malay Film Productions di bawah Shaw untuk menyertai Cathay-Keris. Dia kemudian mengarah beberapa filem popular seperti filem Mahsuri pada tahun 1958 dam siri filem Pontianak, yang akhirnya meletakkan syarikat Cathay-Keris Film Productions pada kedudukan pencabar penting kepada Shaw.

Beliau telah meninggal dunia pada 18 Januari 1996 di usia 88 tahun.

Filemografi arahan
------------------

### Filemografi di Malay Film Productions

* Adek Ku (1956)
* Abu Hassan Penchuri (1955)
* Roh Membela (1955)
* Gelora Hidup (1954)
* Merana (1954)
* Perjodohan (1954)
* Hujan Panas (1953)
* Putus Harapan (1953)
* Siapa Salah? (1953)

### Filemografi di Cathay-Keris Film Production

* Nitya Sumangali (1974)
* Pontianak Gua Musang (1964)
* Gul Bakawali (1963)
* Putri Cempaka Biru (1963)
* Laila Majnun (1962)
* Siti Zubaidah (1961)
* Yatim Mustapha (1961)
* Jula Juli Bintang Tiga (1959)
* Mahsuri (1958)
* Sumpah Pontianak (1958)
* Dendam Pontianak (1957)
* Pontianak (1957)

### Filemografi di India

* Natya Rani (1949)
* Bilhana (1948)
* Ekambavanan (1947)
* Aparanji (1944)
* Salivahanan (1944)
* Madanakamarajan (1941)
* Bhuloka Rambha (1940)
* Sati Murali (1940)
* Prahlada (1939)
* Rambayin Kadhal (1939)
* Tukaram (1938)
* Keemti Qurbani (1935)
* Veer Kumari (1935)

Pautan luar
-----------
Rencana ini mengenai pelakon wanita India.  Untuk larangan dikenakan budaya tertentu terhadap sesuatu perbuatan, sila lihat Pantang larang.

**Tabassum Fatima Hashmi** (lahir 4 November 1971), lebih dikenali sebagai **Tabu** ialah seorang pelakon filem India. Beliau kebanyakannya berlakon dalam filem bahasa Hindi, sebagai tambahan kepada filem bahasa Telugu, Tamil, Malayalam, Inggeris, Bengali dan Marathi. Beliau telah memenangi Anugerah Filem Kebangsaan untuk Pelakon Terbaik sebanyak dua kali, dan telah menerima enam Anugerah Filmfare, termasuk rekod empat Anugerah Pengkritik untuk Pelakon Wanita Terbaik. Pada tahun 2011, Kerajaan India menganugerahkannya dengan Padma Shri, penghormatan awam tertinggi keempat negara.

Persembahan Tabu termasuk *Maachis* (1996), *Kaalapaani* (1996), *Kadhal Desam* (1996), *Virasat* (1997), *Hu Tu Tu* (1999), *Kandukondain Kandukondain* (2000), *Astitva* (2000), *Chandni Bar* (2001) *Maqbool* (2003), *Cheeni Kum* (2007), *Haider* (2014), *Drishyam* (2015) dan *Andhadhun* (2018). Beliau juga pernah menjayakan peranan utama dan pembantu dalam beberapa filem yang berjaya di pasaran termasuk *Coolie No.1* (1991), *Vijaypath* (1994), *Ninne Pelladata* (1996), *Jeet* (1996), *Saajan Chale Sasural* (1996), *Chachi 420* (1997), *Biwi No.1* (1999), *Hum Saath-Saath Hain* (1999), *Hera Pheri* (2000), *Fanaa* (2006) dan *Golmaal Again* (2017). Projek-projek antarabangsa beliau termasuk peranan utama dalam drama *The Namesake* (2007) karya Mira Nair dan peranan pembantu dalam filem pengembaraan Ang Lee sangat berjaya *Life of Pi* (2012).

Filemografi
-----------

Rencana utama: Filemografi Tabu

Rujukan
-------

1. ↑  Nihalani, Govind; Chatterjee, Saibal (2003). *Encyclopaedia of Hindi cinema*. Encyclopædia Britannica (India), Popular Prakashan. m/s. 634. ISBN 81-7991-066-0.
2. ↑  "Birthday special: Tabu's 10 best performances over the years". CNN-IBN. 4 November 2014. Diarkibkan daripada yang asal pada 6 November 2014. Dicapai pada 3 July 2019.
3. ↑  Padma Awards Announced. Ministry of Home Affairs. 25 January 2011
4. ↑  Bose, Derek (19 July 2009). "Cut above the rest". *The Tribune*. Dicapai pada 11 May 2011.

Pautan luar
-----------

* Tabu di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
	+ 2
* VIAF
	+ 1
* WorldCat (melalui VIAF)

 |
| Perpustakaan negara | 
* Norway
* Sepanyol
* Perancis (data)
* Catalonia
* Jerman
* Israel
* Amerika Syarikat
* Republik Czech
* Australia
* Poland

 |
| Lain-lain | 
* SUDOC (Perancis)
	+ 1
* Trove (Australia)
	+ 1

 |